Gertrude Elizabeth Margaret Anscombová

Gertrude Elizabeth Margaret Anscombová (* 18. marec 1919, Limerick, Írsko – † 5. január 2001, Cambridge, Spojené kráľovstvo) bola britská katolícka analytická filozofka, interpretátorka Wittgensteina a bojovníčka proti interrupciám. 

V rokoch 19701986 bola profesorkou filozofie na Univerzite v Cambridgi. Patrí k najvýznamnejším anglofónnym filozofom dvadsiateho storočia. Absolventka University of Oxford (filozofia a klasická filológia), ktorej dielo bolo hlboko ovplyvnené Ludwigom Wittgensteinom (jeho prácu Filozofické skúmania preložila do angličtiny, 1953). Ona sama ostáva vplyvnou v oblasti teórie konania svojím najvýznamnejším dielom Intention (1957). V osemnástich rokoch pod vplyvom spisby G. K. Chestertona konvertovala na katolicizmus a neskôr sa vydala za (iného konvertitu a oxfordského filozofa) Petra Geacha, s ktorým mali troch synov a štyri dcéry. Bola dlhodobo profesorkou filozofie na University of Cambridge. Počas výskumného pobytu na University of Oxford bola jedinou akademičkou, ktorá zásadne protestovala proti rozhodnutiu univerzity udeliť čestný doktorát americkému prezidentovi Harrymu Trumanovi. Vytýkala mu rozhodnutie atómového bombardovania Hirošimy a Nagasaki, ktoré nazvala vojnovým zločinom. G.E.M. Anscombová mala významný vplyv pre návrat k pojmu morálnej cnosti v etike, resp. k renesancii etiky cnosti.

Dielo 
 (Vyd./Prel.) L. Wittgenstein: Philosophical Investigations, 1953
 Mr. Truman's Degree. Pamphlet, 1957
 Modern Moral Philosophy, 1958
 An Introduction to Wittgenstein's Tractatus, 1959
 (spolu s P. T. Geachom) Three Philosophers. Aristotle. Aquinas. Frege, 1961
 War and Murder, 1961
 (Spoluvyd./Prekl.) L. Wittgenstein: Zettel, 1967
 (Spoluvyd.) L. Wittgenstein: Schriften in 8 Bde., 19671980
 On Promising and Its Justice, and Whether It Needs be Respected In Foro Interno, 1969
 The First Person, 1975
 Will and Emotion, 1978
 Understanding Proofs, 1979
 Collected Philosophical Papers,
 Zv. 1: From Parmenides to Wittgenstein;
 Zv. 2: Metaphysics and Philosophy of Mind;
 Zv. 3: Ethics, Religion and Politics, 1981
 A Theory of Language, 1981
 Medalist's Address: Action, Intention and Double Effect, 1982
 (Vyd./Prekl.) L. Wittgenstein: Remarks of Controls in Clinical Trials, 1983
 The Causation of Action, 1983
 Were you a Zygote?, 1984
 Existence and Truth'', 1987/1988

Zdroje 
 
 
 KUNA, M.: Úvod do etiky cnosti. Ružomberok: FF KU, 2010.

Anglickí filozofi
Anglickí autori náučnej literatúry
Anglickí univerzitní profesori
Filozofi 20. storočia
Analytickí filozofi
Filozofky
Filozofi jazyka
Filozofi mysle
Rímskokatolícki filozofi
Pro-life aktivisti
Anglické osobnosti írskeho pôvodu
Osobnosti z Limericku
Absolventi Oxfordskej univerzity
Vyučujúci na University of Cambridge